Ψυχική υγεία, ποιότητα ζωής και ικανοποίηση από τις παροχές υγείας στην ¨μετά¨ COVID εποχή στις οικογένειες παιδιών εξαρτώμενων από τεχνολογικό εξοπλισμό
Creators: name: Βεράνη, Ελένη Σάκη
Publisher: name: Aristotle University of Thessaloniki
Year: 2023
Subjects: Παιδιά
Τεχνολογικός εξοπλισμός
Νοσηλεία
Children
Technological equipment
Hospitalization

description: Τα τελευταία 25 χρόνια αυξάνεται δραματικά ο αριθμός των παιδιών που καταφέρνουν να επιβιώσουν από δύσκολες καταστάσεις χάρη στην πρόοδο της ιατρικής. Αναπόφευκτα, όμως, για να καταστεί δυνατή η επιβίωσή τους και εκτός νοσοκομείου είναι απόλυτα εξαρτημένα από τον τεχνολογικό εξοπλισμό (φορητός αναπνευστήρας, φιάλη οξυγόνου, τραχειόστομα, καθετήρες αναρρόφησης, γαστρόστομα, αντλίες σίτισης κλπ), γεγονός που επιδρά στην ποιότητα ζωής και την ψυχική κατάσταση όλης της οικογένειας. Ο σκοπός της έρευνας αυτής ήταν η εκτίμηση μέσω ερωτηματολογίων, της ικανοποίησης από τις παροχές υγείας, του άγχους, της κατάθλιψης και της ποιότητας ζωής στις οικογένειες με παιδιά εξαρτώμενα από τεχνολογικό εξοπλισμό στην «μετά» COVID εποχή. Η μελέτη πραγματοποιήθηκε σε χρονικό διάστημα 5 μηνών (από Φεβρουάριο 2022 έως Αύγουστο 2022). Ο πληθυσμός περιλάμβανε 48 παιδιά μέσης ηλικίας 6,73 χρόνια, 20 κορίτσια και 28 αγόρια έως 20 ετών. Τα παιδιά αυτά ήταν ενταγμένα στο πρόγραμμα Κατ΄ οίκον Νοσηλείας της 3ης Παιδιατρικής Κλινικής του ΑΠΘ. Η μελέτη έγινε μέσω καταγραφής ερωτηματολογίων στο κομμάτι της ψυχικής υγείας, ποιότητα ζωής και ικανοποίηση από τις παροχές υγείας στην «μετά» COVID εποχή, στις οικογένειες παιδιών εξαρτώμενων από τεχνολογικό εξοπλισμό. Με βάση το ερωτηματολόγιο GAD-7 εκτιμήθηκε η παράμετρος του άγχους και φάνηκε ότι 43,8% είχαν ήπιο άγχος. Με βάση το ερωτηματολόγιο PHQ-9 εκτιμήθηκε η κατάθλιψη των ασθενών και βρέθηκε ότι 66,67% είχαν ήπια κατάθλιψη. Με βάση το ερωτηματολόγιο Disabkids εκτιμήθηκε η ποιότητα ζωής των εξαρτώμενων από τεχνολογικό εξοπλισμό ασθενών, με συνολικό μέσο σκορ ποιότητας ζωής 49,12%. Τέλος, με βάση το ερωτηματολόγιο CHC-SUN εκτιμήθηκε η ικανοποίηση από τις παροχές υγείας και βρέθηκε περίπου στο 70% σε όλες τις παραμέτρους. Κατά την εκτίμηση των συσχετίσεων βρέθηκε συσχέτιση των παραμέτρων με το φύλο αλλά όχι με την ηλικία. Αναδείχθηκαν μεγαλύτερα σκορ στις οικογένειες των αγοριών, ενώ οι οικογένειες των κοριτσιών είχαν στατιστικά περισσότερο άγχος. Συμπερασματικά, είναι σημαντικό ως επαγγελματίες υγείας να βελτιώνουμε την παρακολούθηση των παιδιών που είναι εξαρτώμενα από τον τεχνολογικό εξοπλισμό και των οικογενειών τους χρησιμοποιώντας εργαλεία για την εκτίμηση της ψυχικής υγείας, της ποιότητας ζωής και της ικανοποίησής τους από τις παροχές υγείας.
description: Over the past 25 years, the number of children who manage to survive difficult situations has dramatically increased thanks to advances in medicine. However, to ensure their survival outside the hospital, they are entirely dependent on technological equipment (portable ventilators, oxygen tanks, tracheostomies, suction catheters, gastrostomies, feeding pumps, etc.), which impacts the quality of life and the mental state of the entire family. The purpose of this research was to assess, through questionnaires, the satisfaction with healthcare services, anxiety, depression, and quality of life in families with children dependent on technological equipment in the “post” COVID era. The study was conducted over a period of 5 months (from February 2022 to August 2022). The population included 48 children with an average age of 6,73 years, comprising 20 girls and 28 boys up to 20 years old. These children were enrolled in the Home Care program of the 3rd Pediatric Clinic of the Aristothle University of Thessaloniki. The study was carried out through the administration of questionnaires focusing on mental health, quality of life, and satisfaction with healthcare services in families of children dependent on technological equipment in the “post” COVID era. Based on the GAD-7 questionnaire, the anxiety parameter was assessed and it was shown that 43,8% had mild anxiety. Based on the PHQ-9 questionnaire, the patients’ depression was assessed and it was found that 66,67% had mild depression. Based on the Disabkids questionnaire, the quality of life of technology- dependent patients was assessed, with a total average quality of life score of 49,12%. Finally, based on the CHC-SUN questionnaire, satisfaction with health services was assessed and was found to be approximately 70% in all parameters. When assessing the correlations, a correlation of the parameters with gender but not with age was found. Higher score emerged in boys; families, while girls’ families had statistically more stress. In conclusion. It is important aw health professionals to improve the follow-up of technology- dependent children and their families by using tools to assess their mental health, quality of life, and satisfaction with health care services.